Suresh 128 Views
సెలక్టర్లు కావాలని బిసిసిఐ ప్రకటన
ముంబయి: పురుషుల,మహిళలతో పాటు జూనియర్స్‌ విభాగంలోనూ సెలక్లర్లు కావాలని భారత క్రికెట్‌ నియంత్రణ బోర్డు(బిసిసిఐ) ప్రక టించింది. కాగా అర్హతలను కూడా వివరించింది.ఈ మూడు విభాగా ల్లోనూ ప్రస్తుత సెలక్షన్‌ కమిటీల పదవి కాలం పూర్తి కానున్న నేపథ్యంలో బిసిసిఐ ఈ ప్రకటన విడుదల చేసింది.సెలక్టర్లుగా దరఖాస్తు చేసుకునే వారు భారత్‌ తరపున కనీసం ఒక టెస్ట్‌ లేదా వన్డే ఇంటర్నేషనల్‌ మ్యాచ్‌ ఆడి ఉండాలని పేర్కొంది.లేదా కనీసం 50 ఫస్ట్‌ క్లాస్‌ మ్యాచ్‌లు ఆడిన అనుభవం ఉండాలని స్పష్టం చేసింది.గతంలో సెలక్టర్లుగా నాలుగు సంవత్సరాల పదవీ కాలాన్ని పూర్తి చేసిన వారు మరోసారి దరఖాస్తు చేసుకోవడానికి అనర్హులని పేర్కొంది.కనీసం అయితే సంవత్సరాల క్రితమే అన్ని ఫార్మాట్లలో క్రికెట్‌ నుంచి రిటైర్మెంట్‌ ప్రకటించిన వారు మాత్రమే అర్హులని వెల్లడించింది. అంతేగాక 60 సంవత్సరాల లోపు ఉన్నవారు మాత్రమే దరఖాస్తు చేసుకోవాలని ఒకవేళ ఎంపికైతే వైద్య పరీక్షలకు హాజరుకావాల్సి ఉంటుందని బిసిసిఐ ఆ ప్రకటనలో పేర్కొంది.పరస్పర ప్రయోజనాల విషయంలో సుప్రీంకోర్టు స్పష్టమైన మార్గదర్శకా లను విడుదల చేసిన నేపథ్యంలో దరఖాస్తుదారులకు ఐపిఎల్‌ జట్లతో లేదా యాజమాన్యాలతో,ఇతర ప్రపంచ వ్యాప్తంగా ఇతరత్రా లీగ్‌లతో ఎలాంటి సంబంధం ఉండరాదని తేల్చి చెప్పింది.ప్రత్యక్షంగా గానీ లేదా పరోక్షంగా గానీ ఏ రకమైన సంబంధం ఉన్నా, వారిని అనర్హులుగా పరిగణిస్తామని బిసిసిఐ స్పష్టం చేసింది.